Lough Erne

Lough Erne (irsk: Loch Éirne) er navnet på to sammenkoblede innsjøer i grevskapet Fermanagh i Nord-Irland: Øvre Erne (Loch Éirne Uachtai)«Loch Éirne Uachtai / Upper Lough Erne», Placenames Database of Ireland og Nedre Erne (Loch Éirne Íochtair)«Loch Éirne Íochtair / Lower Lough Erne», Placenames Database of Ireland Det er det nest største innsjøsystemet i Nord-Irland og Ulster, og det fjerde største for hele øya Irland.Morris, Katie (14. juni 2023): «Lough Erne: history, facts, & visit info», Irelandbeforeyoudie.com Innsjøene er utvidede deler av elven Erne, som renner nordover og deretter krummer vestover inn i Atlanterhavet. Den mindre sørlige innsjøen kalles Upper Lough ettersom den er høyere opp i elven. Den større nordlige innsjøen kalles Lower Lough eller Broad Lough. Byen Enniskillen ligger på den korte elvestrekningen mellom innsjøene. Innsjøen har mer enn 150 øyer, sammen med mange viker og sund. Lough Erne, Geographia - Original Official Site of the Northern Ireland Tourist Board. Elven Erne er 129 km lang<ref>Robert A. Williams (13 August 1872): «Notes on river basins», Archive.org</ref> og drenerer et område på rundt 4350 km2.«Lough Erne, Enniskillen», TrekZone

 Øyer 

Innsjøene inneholder mange små øyer og halvøyer, som også kalles «øyer» på grunn av den svært kronglete strandlinjen og ettersom mange av dem var øyer før to omfattende dreneringsordninger på 1880- og 1950-tallet som sank vannstanden med omtrent 1,5 meter. Parliamentary Gazetteer fra 1846 uttalte: «Øyene er populært sagt å være like mange som årets dager; men de er mer nøkternt anslått til 90 i Øvre Erne og 109 i Nedre.»«Erne», The Parliamentary Gazetteer of Ireland. Bind II. 1846. Dublin, London, and Edinburgh: A. Fullarton. s. 188.

De største øyene er Inishmore i den nordlige enden av Øvre Erne (ikke å forveksle med Inis Mór (Inishmore), den største av Aranøyene, eller Inish More (Davy's Island) i Nedre Erne) og Galloon Island i den nedre enden av Øvre Erne. Hvorvidt disse er helt avgrenset av innsjøen, eller delvis avgrenset av elven Erne, er en subjektiv sak. Den nest største er Boa Island, innenfor Nedre Erne. Alle tre av disse omfatter flere byområder. Mange av de nest største øyene utgjør et enkelt bydistrikt.«Islands of Lough Erne», Ireland.com«The Islands of the Erne» , Ireland's own Øya Devenish Island har et kloster som skal ha blitt grunnlagt på 500-tallet og et ennå eksisterende rundtårn fra 1100-tallet.

 Historie 
Den forhistoriske irske stammen som bosatte seg rundt Lough Erne ble kjent som Fir Manach, noe som ble navnet på grevskapet Fermanagh. Mongán mac Fiachnai, en semi-historisk høvding på 600-tallet, omtales i flere legender i blant annet Ulster-annalene som knyttet ham med Manannán mac Lir, en form for sjøgud i irsk mytologi. Fir Manach spredte seg over Irland og utviklet seg til ulike historiske klaner. Ulster-annalene ble skrevet ned fra muntlige kilder på slutten av 1400-tallet på Belle Isle«History of Belle Isle», Belle Isle Estate (Senadh-Mic-Maghnusa),Bell, Robert ([1988] 2003): The Book of Ulster Surnames, Belfast: The Blackstaff Press, s. 175. en øy i Øvre Erne.

Under andre verdenskrig var RAF Castle Archdale, en base for det britiske flyvåpen, basert på Lough Erne (en tid var også flybasen kalt for RAF Lough Erne). «RAF Stations – C», Air of Authority Det var en viktig flybase for militære flybåter i slaget om Atlanterhavet og kampen mot undervannsbåter. En hemmelig avtale med den irske regjeringen tillot flybåter basert der å fly vestover rett over en smal stripe land som tilhørte det nøytrale Irland til Atlanterhavet, og unngikk således den to timer lange omveien som ville ha vært nødvendig for fly basert i Nord-Irland. Denne flyveien ble kjent som «Donegalkorridoren». «War veteran retraces flight path», BBC News 14. mai 2009 Et eksempel på de mange måtene Irland hjalp de allierte på mens de forble nøytrale.

Det 39. G8 (forum med de da åtte ledende industrinasjonene i verden) ble holdt 17.–18. juni 2013 på Lough Erne Resort, et femstjerners hotell og feriested for golfturister ved bredden av Lough Erne. «What Makes Fermanagh an Attractive G8 Location», BBC News. 20. november 2012.

 Referanser 

 Eksterne lenker 

 «Discover Lough Erne», Ireland.com''

Kategori:Fermanagh
Kategori:Nord-Irlands geografi
Kategori:Innsjøer i Storbritannia